Vicente Inglada Ors

Vicente INGLADA ORS (naskiĝis en 1879 en Alakanto, mortis en 1949 en Madrido) estis hispana esperantisto. Li estis ankaŭ staba vickolonelo, profesoro de astronomio, geodezio kaj meteorologio en la Supera Staba Lernejo. De 1910 ĝis 1923 direktoro de sismologia observatorio en Toledo. Membro de la Akademioj de Sciencoj de Madrido, Kordovo kaj Barcelono.

Inglada Ors verkis multajn fakajn verkoj. Esperantisto de 1899. En 1903 li fondis (kun Augusto Jiménez Loira) la unuan hispanan Esperanto-gazeton, La Suno Hispana, kies ĉefredaktoro li estis dum multaj jaroj. En tiu epoko li publikigis kelkajn gravajn lernolibrojn kaj vortarojn. Lia vortaro (verkita kun Antonio López Villanueva) "Vocabulario Esperanto-Español" kun ĉirkaŭ 5.050 kapvortoj aperis en Barcelono ĉe José Espasa é Hijos en 1908 (19x13 cm xv, [1], 109, [1] p.). La alidirekta "Vocabulario Español-Esperanto" kun ĉirkaŭ 21.500 kapvortoj samloke en 1909.

Kiel delegito de la registaro li ĉeestis la Teknikan Konferencon en Parizo en 1925 kaj la Universalan Kongreson en Ĝenevo, 1925. Li faris multajn paroladojn kaj kursojn en Barcelono, Alakanto, Valencio, Madrido ktp. Honora prezidanto de multaj Esperanto-grupoj en Hispanio, estis vicprezidanto de la Hispana Societo por Propagando de Esperanto. Membro de la Lingva Komitato de 1905 kaj Akademiano de 1910.
eta|Titolpaĝo de Kuracisto per batoj (triakta proza komedio).

La sceno prezentas arbaron en la unua akto, kaj en la du sekvantaj saloneton de privata domo kun funda kaj ambaŭflankaj pordoj. La agado komenciĝas je la dekunua horo matene kaj finiĝas je la kvara posttagmeze
En la literaturaj konkursoj organizitaj de "La Revuo" en 1906 kaj 1909 estis premiitaj liaj originalaj poemoj. Li kunlaboris en La Revuo, Lingvo Internacia ktp. En la unua kaj aparte li publikigis multajn verkojn en Esperanto, i.a. tradukojn el la hispana: la komediojn Kuracisto per batoj (triakta prozaĵo) el Leandro Fernández De Moratín; La nesia hejmo; Kruela adiaŭo; La getavoratoj; Triumfanta animo; La Angora katino; Perlabori sian vivon; Hispanaj dramoj; La Kreitaj Profitoj, el Jacinto Benavente, kaj la originalajn verkojn: Prozo kaj versoj; En la Barcelona Kongreso, ktp.
Verkoj
 kun Antonio López Villanueva : Vocabulario Esperanto-Espanol y Espanol-Esperanto. Eld. José Espasa, Barcelona, 1905.
{{citaĵo|Ĵus ni ricevas la senpacience atendatan Vocabulario Esperanto-Español y Español-Esperanto, de SS. Vincente Inglada kaj Villanueva, belega verko de 364 pagoj dense presitaj, kun antauparolo de Sro Fruictier.
La aŭtoroj alportis en la redaktado de tiu verko — la plej bona kaj plena en tiu klaso — tutan ilian zorgon, metodon kaj kompetenton.
La libro enhavas ĉiujn laste aprobitajn novajojn kaj prezentas fidelan figuron de la nuna lingvo.
Nun, kun tiel bona laborilo la hispanoj ne havos rajton restadi, sed male moralan devon rapide progresadi sur la kampon esperantistan.|Esperanto-UEA 16 jul. 1905 n003}}
 Kun Rafael Duyós Sedó. Curso practico de Esperanto. Lecciones graduadas y ejercicios  para aprender rapidamente la lengua internacional''. Eld. Jose Espasa, Barcelona, 1906.

 Eksteraj ligiloj 

 Kompleta biografio de Vicente Inglada
 Lia traduko de poemo La blinda bovino
 Lia traduko de teatraĵo La servanto de Don Juan
 Libroj de Vicente Inglada Ors en la Kolekto por Planlingvoj kaj Esperantomuzeo

Kategorio:Hispanaj esperantistoj
Kategorio:Esperanto-vortaristoj
Kategorio:Katalunaj esperantistoj